WORK วิ่งแรง 2 วันติด! โบรกฯอัพเป้ากำไรปี 64 แตะ 224 ลบ. โต 41%
WORK วิ่งแรง 2 วันติด! โบรกฯอัพเป้ากำไรปี 64 แตะ 224 ลบ. โต 41%
WORK วิ่งแรง 2 วันติด! โบรกฯอัพเป้ากำไรปี 64 แตะ 224 ลบ. โต 41%
25 มี.ค. 2564

ผู้สื่อข่าวรายงานว่า ราคาหุ้น บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK วันนี้ (25 มี.ค.2564) ณ เวลา 10.25 น. อยู่ที่ระดับ 18.80 บาท ปรับตัวขึ้น 1 บาท หรือ 5.62% ด้วยมูลค่าการซื้อขาย 292.08 ล้านบาท ซึ่งราคาหุ้นปรับตัวขึ้นอย่างมีนัยสำคัญเป็นวันที่ 2 ติดต่อกันนับตั้งแต่ราคาหุ้นอยู่ที่ระดับ  17.80 บาท เมื่อวันที่  24 มี.ค.2564

ทั้งนี้ บล.ทิสโก้ ระบุในบทวิเคราะห์ว่า มีการปรับประมาณการปี 2564-2565 เพิ่มขึ้นจากคาดเดิม 23% และ 27% โดยในปี 2564 อยู่ที่ 224 ล้านบาท (เพิ่มขึ้น 41% จากงวดเดียวกันของปีก่อน) จากฐานต่ำ และในปี 2565 อยู่ที่ 272 ล้านบาท (เพิ่มขึ้น 27% จากงวดเดียวกันของปีก่อน) จากการคาดอัตราใช้สื่อโฆษณาจะค่อยๆ เพิ่มขึ้น
ประกอบกับคาดรายได้ธุรกิจทีวี งานอีเว้นท์ และโชว์บิสจะค่อยๆฟื้นตัวจากการสถานการณ์ COVID-19 ผ่อนคลายลง และการท่องเที่ยวจะค่อยๆฟื้นตัว หลังใช้วัคซีนทั้งในและต่างประเทศ ส่งผลต่อเศรษฐกิจค่อยๆฟื้นตัว และคาดรายได้ธุรกิจขายสินค้าและอื่นๆเพิ่มขึ้นปีละ 30% และ 20% ตามลำดับ จากฐานต่ำและการขยายช่องทางการจำหน่ายและจำนวนสินค้ามากขึ้นและจากการทำการตลาด